উত্তর: না, এই ভাই যে বক্তব্য দিয়েছেন, এটি শরিয়তের বক্তব্য নয়। এই মাসয়ালার মধ্যে আলেমদের দ্বিমত আছে। এখানে দীর্ঘ আলোচনা ও গবেষণার বিষয় রয়েছে। তবে যেটা সুন্নাহ, রাসুলের (সা.) সহিহ হাদিস দ্বারা বোঝা যায়, রাসুলের (সা.) দিক নির্দেশনা হচ্ছে, কালোকে পরিহার করা, কালো রঙের সঙ্গে অন্য যে কোনো রঙ মিশিয়ে আপনি ব্যবহার করতে পারবেন, এটি জায়েজ রয়েছে (সহিহ বুখারী)। অজু, নামাজ বা গোসল হবে না মর্মে যে বক্তব্য এসেছে, এটি অতিরিক্ত বক্তব্য, রাসুলের (সা.) কোনো হাদিস দ্বারা এই বক্তব্য সাব্যস্ত হয়নি।